Октябрдагы бүткүл орусиялык саясий иш таштоо

Октябрдагы бүткүл орусиялык саясий иш таштоо - 1905-ж. окт. айындагы жалпы саясий кыр көрсөтүү; 

 Орусиядагы 1905—07- жылдагы революциясынын маанилүү этабынын бири. Ал 7-октябрда Москва - Ка­зан т. ж-ндагы жумушчулардын иш таштоосу менен башталып, 8-октябрда аны өлкөнүн көпчүлүк т. ж. жумушчулары колдогон. 
 10-октябрдагы ОСДЖПнин Москвадагы жалпы шаардык конференциясы 11-октябрда жалпы иш таштоо жарыялоо чечимин кабыл алган. Аны Москва ж. б. шаарлардын жумушчулары колдогон.
 Бүт өлкөгө жайылган бул иш таштоо «Жоголсун Булыгин думасы!», «Жоголсун падыша өкмөтү!», «Жашасын куралдуу көтөрүлүш!», «Жашасын демократиялык республика!» деген революциячыл ураан менен өткөн. Иш таштоого катышкан адамдардын саны 2 млндон ашкан. Ал бардык жерде массалык митинг жана демонстрациялар менен коштолуп, кээде полиция жана ас­кер менен кагылышууга чейин барган. 
 Иш таштоо падыша өкмөтүн Он жетинчи октябрь манифестин жарыя лоого мажбур кылган. Пролетариат кыска мөөнеткө болсо да. сөз. басма сөз, чогулуш эркиндигине жеткен. Ишканаларда 8 сааттык жумуш күнү киргизилген. Иш таштоо мезгилинде бир катар шаарда Жумушчу депутаттар советтери түзүлгөн. 
 22-октябрда ОСДЖПнин Москвадагы жалпы шаардык конференциясы иш таштоону токтотуу чечимин кабыл алган. Өлкөнүн көпчүлүк ө. ж. борборлорунда иш таш­тоо 21—24-октябрда аяктаган. Иш таштоо эл аралык зор мааниге ээ болуп, бүтүн өлкөнун пролетарлары күрөштүн жаны формасы — массалык революциячыл иш таштоону жайылткан.

 Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.

Категория:Тарых